Nøgleord

Sammendrag



Nøgleord

1. Annullationssøgsmål - fysiske eller juridiske personer - retsakter, der berører dem umiddelbart og individuelt - Kommissionen truffet beslutning om en støttes forenelighed med fællesmarkedet uden at indlede en kontradiktorisk procedure - interesseret part ifølge artikel 88, stk. 2, EF

(Art. 88, stk. 2 og 3, EF og art. 230, stk. 4, EF)

2. Annullationssøgsmål - fysiske eller juridiske personer - retsakter, der berører dem umiddelbart og individuelt - Kommissionen truffet beslutning om en støttes forenelighed med fællesmarkedet uden at indlede en kontradiktorisk procedure - sag anlagt af en interesseret part ifølge artikel 88, stk. 2, EF med henblik på varetagelse af dennes processuelle rettigheder, som hævdes at være tilsidesat ved, at der ikke er indledt en kontradiktorisk procedure - antagelse til realitetsbehandling

(Art. 88, stk. 2, EF og art. 230, stk. 4, EF)

3. Statsstøtte - påtænkte støtteforanstaltninger - Kommissionens undersøgelse - interesseret part ifølge artikel 88, stk. 2, EF - erhvervsdrivende, hvis konkurrencemæssige stilling på markedet berøres af den pågældende støtte

(Art. 88, stk. 2, EF)

4. Annullationssøgsmål - fysiske eller juridiske personer - retsakter, der berører dem umiddelbart og individuelt - Kommissionen truffet beslutning om en støttes forenelighed med fællesmarkedet - sammenslutning oprettet til varetagelse af sine medlemmers kollektive interesser, hvoriblandt der findes interesserede parter ifølge artikel 88, stk. 2, EF - antagelse til realitetsbehandling

(Art. 88, stk. 2, EF og art. 230, stk. 4, EF)

5. Annullationssøgsmål - fysiske eller juridiske personer - retsakter, der berører dem umiddelbart og individuelt - Kommissionen truffet beslutning om foreneligheden med fællesmarkedet af en støtte i form af et jorderhvervelsesprogram - sammenslutning, som varetager interesserne, herunder de ejendomsretlige interesser, for sine medlemmer, der er erhvervsdrivende inden for land- og skovbrugssektoren - indgår i grupper af interesserede parter ifølge artikel 88, stk. 2, EF - antagelse til realitetsbehandling

(Art. 88, stk. 2, EF, art. 230, stk. 4, EF og art. 295 EF)

6. Annullationssøgsmål - Kommissionen truffet beslutning om foreneligheden med fællesmarkedet af en støtte i form af et jorderhvervelsesprogram - sammenslutning, som med Kommissionens samtykke har deltaget aktivt i den formelle undersøgelsesprocedure vedrørende den tidligere version af det samme program og i uformelle drøftelser om gennemførelsen af den tidligere vedtagne beslutning om støttens uforenelighed med fællesmarkedet - selvstændig retlig interesse i at forsvare sin stilling som forhandlingspart - antagelse til realitetsbehandling

(Art. 88, stk. 2, EF og art. 230, stk. 4, EF)

7. Annullationssøgsmål - fysiske eller juridiske personer - retsakter, der berører dem umiddelbart og individuelt - sag antaget til realitetsbehandling - ret til at påberåbe sig alle ugyldighedsgrundene ifølge artikel 230 EF

(Art. 230, stk. 2, EF)

Sammendrag

1. Når Kommissionen uden at indlede proceduren efter artikel 88, stk. 2, EF, i medfør af samme artikels stk. 3, konstaterer, at en støtte er forenelig med fællesmarkedet, kan de berørte parter, der er indrømmet disse processuelle garantier, kun opnå, at de respekteres, hvis de har adgang til at indbringe den pågældende beslutning for Fællesskabets retsinstanser. Når en sagsøger vil opnå, at de processuelle garantier ifølge artikel 88, stk. 2, EF respekteres ved at rejse et annullationssøgsmål til prøvelse af en beslutning, Kommissionen har truffet som afslutning på den indledende fase, er det således tilstrækkeligt, at den pågældende er interesseret part i denne bestemmelses forstand, for at han kan anses for umiddelbart og individuelt berørt i henhold til artikel 230, stk. 4, EF.

( jf. præmis 44 )

2. Da traktaten alene pålægger Kommissionen en forpligtelse til ved undersøgelsen af statsstøtte at give de interesserede parter lejlighed til at fremsætte deres bemærkninger under undersøgelsesfasen i henhold til artikel 88, stk. 2, EF, kan disse parter kun gøre gældende, at der er forbundet objektive vanskeligheder med den undersøgelse, Kommissionen skal foretage, og dermed at opnå, at deres processuelle garantier respekteres, hvis de har adgang til at indbringe beslutningen om ikke at indlede en procedure i henhold til artikel 88, stk. 2, EF for Retten.

Selv om sagsøgeren ikke udtrykkeligt under en sag i henhold til artikel 230, stk. 4, EF har gjort gældende, at Kommissionen har tilsidesat forpligtelsen til at indlede en procedure i henhold til artikel 88, stk. 2, EF, hvorved sagsøgeren er blevet forhindret i at udøve sine processuelle rettigheder efter denne bestemmelse, kan en gennemgang af de anbringender, sagsøgeren har fremført til støtte for annullationspåstanden, vise, at sagsøgeren ønsker fastslået, at de omtvistede foranstaltninger har rejst alvorlige problemer hvad angår deres forenelighed med fællesmarkedet, og at Kommissionen på grund af disse vanskeligheder blev forpligtet til at indlede en formel procedure, hvilken forpligtelse påhviler Kommissionen, såfremt den efter en første procedure objektivt set ikke har kunnet overvinde alle vanskelighederne.

( jf. præmis 47, 48 og 49 )

3. Interesserede parter i artikel 88, stk. 2, EF's forstand omfatter ikke blot den eller de virksomheder, som modtager støtte, men også personer, virksomheder eller sammenslutninger, hvis interesser måtte være berørt af den tildelte støtte, dvs. navnlig konkurrerende virksomheder og erhvervsorganisationer inden for den pågældende sektor. For at kunne gøre krav på at blive betragtet som interesseret part skal en anden virksomhed end støttemodtageren godtgøre, at dens konkurrencemæssige stilling på markedet berøres af den tildelte støtte. I modsat fald kan den pågældende virksomhed ikke anses for interesseret part i henhold til artikel 88, stk. 2, EF.

( jf. præmis 51 )

4. Når visse af medlemmerne i en sammenslutning af erhvervsdrivende, der kan anses for direkte konkurrenter til modtagerne af den omtvistede støtte, er berørt i deres konkurrencemæssige stilling af en beslutning fra Kommissionen, hvorved det fastslås, at en statsstøtte er uforenelig med fællesmarkedet, og derfor ville have mulighed for som interesserede parter i henhold til artikel 88, stk. 2, EF at rejse annullationssøgsmål individuelt til prøvelse af denne beslutning, vil sammenslutningens sag vedrørende beslutningen kunne realitetspåkendes, for så vidt der er tale om en sammenslutning oprettet for at varetage medlemmernes kollektive interesser.

( jf. præmis 53, 54 og 60 )

5. En sammenslutning oprettet for at varetage medlemmernes interesser, herunder ejendomsretlige interesser, navnlig land- og skovbrugeres interesse i at erhverve jorder, selv om disse brugere er ringere stillet end dem, der drager fordel af et jorderhvervelsesprogram, varetager i realiteten disse medlemmers handels- og konkurrencemæssige interesser. Der kan således ikke gives medhold i argumentet om, at en sådan sammenslutning ikke varetager virksomheders interesser, men ordinære sociale interesser, og at dens sag til prøvelse af Kommissionens beslutning om godkendelse af nævnte program kun vedrører ejendomsretlige spørgsmål, som går ud over de fællesskabsretlige rammer i artikel 295 EF. Følgelig må sammenslutningen anses for berettiget til at rejse annullationssøgsmål på medlemmernes vegne, da de kunne have rejst søgsmålet individuelt som interesseret part ifølge artikel 88, stk. 2, EF.

( jf. præmis 62 og 63 )

6. En sammenslutning, der har deltaget aktivt såvel i den formelle undersøgelsesprocedure, som gik forud for vedtagelsen af Kommissionens første beslutning, hvorved et jorderhvervelsesprogram blev erklæret uforeneligt med fællesmarkedet, og hvorved støtten blev krævet tilbagebetalt, som i de uformelle drøftelser om dennes gennemførelse, kan anses for individuelt berørt af beslutningen, hvorved programmet blev erklæret foreneligt med fællesmarkedet, efter at den nationale lovgiver havde ændret det, når foreningen?/sammenslutningen? har gjort gældende, at den har en selvstændig retlig interesse, fordi beslutningen berører dens stilling som forhandlingspart.

( jf. præmis 65 og 66 )

7. Under et annullationssøgsmål til varetagelse af sine egne og medlemmernes interesser kan en sammenslutning, der er individuelt og umiddelbart berørt af den anfægtede retsakt, påberåbe sig alle ugyldighedsgrundene ifølge artikel 230, stk. 2, EF. Følgelig kan sagsøgeren ikke foreholdes procedurefordrejning eller tilsidesættelse af princippet om retsmidlernes adskillelse ved at rejse annullationssøgsmål i medfør af artikel 230 EF.

( jf. præmis 78 og 82 )